open-index/open-wikipedia-markdown huggingface dataset:
Výstrih (časť odevu)

[náhľad|Americká komička [Amy Poehlerová v šatách s hlbokým výstrihom do V a herečka Aubrey Plaza v šatách so srdcovým výstrihom na tenké ramienka a sieťovaným kardigánom na galavečeri časopisu *[[Time (týždenník)|Time]]* (2012)]]
**Výstrih** je vystrihnuté miesto na odeve pre hlavu a krk. Hlboký výstrih na ženskom odeve sa nazýva aj **dekoltáž** (iné názvy: **dekolt**, zriedkavo **dekolté**; z ). Takýto výstrih žene čiastočne obnažuje hornú časť hrudníka, časť krku a šije a príp. aj plecia (pozri dekolt).

V praxi možno rozlíšiť viaceré druhy výstrihov, pre ktoré sa všeobecne zaužívali nasledovné pomenovania:

V neckline.jpg|Výstrih do V („véčko“)
U neckline.jpg|Výstrih do U (zaguľatený výstrih)
Square neckline.jpg|Hranatý výstrih (štvorcový výstrih)
Sweetheart neckline.jpg|Srdcový výstrih
Strapless neckline.jpg|Bezramienkový výstrih
Waterfall neckline.jpg|Padavý výstrih
Jewel neckline.jpg|Okrúhly výstrih
Boat neckline.jpg|Lodičkový výstrih
Halter neckline.jpg|Stojačikový výstrih (stojačik, halter)


## Poznámky


## Referencie

## Iné projekty

Kategória:Oblečenie
Eustach III. z Boulogne

**Eustach III.** (*cca. 1050†1125, Rumilly) bol grófom z Boulogne, účastníkom bitky pri Hastingse a spolu so svojimi mladšími bratmi Godefreym a Balduinom aj účastníkom prvej križiackej výpravy. Po smrti jeho brata Balduina mu bol ponúknutý jeruzalemský trón, no počas jeho cesty do Svätej Zeme bol korunovaný jeho príbuzný Balduin Le Bourg. Preto stiahol sa do ústrania a zomrel ako mních v kláštore v Rumilly.  

## Život
V roku 1087 nahradil svojho otca Eustacha II. ako gróf z Boulogne. V roku 1088 sa podieľal na rebélii proti Viliamovi II., kráľovi Anglicka. Eustach podporoval Róberta II. z Normandie. Kým čakal na Róbertov príchod, bol so svojimi spolubojovníkmi obkľúčený v pevnosti Rochester, kde bol pre nedostatok zásob nútený vyjednávať. Viliam II. väčšinu rebelov omilostil, takže sa Eustach mohol vrátiť do Normandie. Spolu s Róbertom sa v roku 1091 zúčastnil aktu, pri ktorom Róbert uznal Viliama II. za právoplatného kráľa Anglicka.

Po tom ako pápež Urban II. na koncile v Clermonte v roku 1095 vyhlásil prvú križiacku výpravu, vypravil sa aj Eustach spolu so svojimi rytiermi na východ. Hoci sa počas ťaženia nepreslávil tak ako jeho dvaja mladší bratia, predsa bol aktívnym účastníkom viacerých bitiek. Zúčastnil sa obliehania Nikáje, pomáhal oslobodiť Bohemunda z Tarentu obľahnutého počas bitky pri Doryleu a bol jedným z veliteľov vojska počas dobýjania Antiochie. Po dobytí mesta tiež pomáhal utíšiť konflikt o vládu nad mestom, ktorý vznikol medzi Bohemundom a Raimondom z Toulouse. Počas dobýjania Jeruzalema bol spolu so svojim bratom Godefreyom prítomný na obliehacej veži počas úspešného útoku na hradby. Neskôr velil jednej križiackej jednotke aj počas bitky pri Askalone.

Kým jeho bratia zostali vo Svätej Zemi a zohrali kľúčovú rolu pri založení Jeruzalemského kráľovstva, Eustach sa vrátil domov do Európy. Po smrti Balduina mu bol ponúknutý jeruzalemský trón, čo po istom váhaní prijal, avšak cestou sa dozvedel, že medzitým bol korunovaný jeho príbuzný Balduin Le Bourg. Eustach sa teda vrátil do Boulogne, založil clunyjský kláštor v Rumilly, v ktorom aj zomrel ako mních niekedy okolo roku 1125.

Vlády nad grófstvom Boulogne sa po jeho smrti ujala jeho dcéra Matilda spolu s jej manželom Štefanom III. z Blois, synom ďalšieho účastníka prvej križiackej výpravy Štefana II. z Blois.

## Referencie

Kategória:Lotrinskí vojvodovia
Kategória:Osobnosti križiackych výprav
Kategória:Narodenia v 11. storočí
Kategória:Úmrtia v 12. storočí
Veľvyslanectvo Francúzska na Slovensku

[náhľad|Budova veľvyslanectva na [Hlavné námestie (Bratislava)|Hlavnom námestí v Bratislave]]

**Veľvyslanectvo Francúzskej republiky na Slovensku** () je zastupiteľský úrad Francúzska na Slovensku so sídlom na Hlavnom námestí v Bratislave.

Od 19. októbra 2021 je veľvyslancom Pascal Le Deunff, v ten deň odozvdal svoje poverovacie listiny prezidentke Zuzane Čaputovej.

## História
Francúzsko 26. novembra 1992 v Bratislave otvorilo Generálny konzulát a menovalo chargé ď affaires a po vzniku Slovenska veľvyslanca. 12. januára 1993 minister zahraničných vecí Francúzska ako prvý minister zahraničnej vlády navštívil Slovensko.

## Veľvyslanci
Na veľvyslanectve pôsobili títo veľvyslanci:

## Pozri aj
* Veľvyslanectvo Slovenska vo Francúzsku

## Referencie

## Iné projekty

## Externé odkazy

* Oficiálna webová stránka

Slovensko
Francúzsko
Kategória:Francúzsko-slovenské vzťahy
Stredná kvadratická rýchlosť

náhľad|Maxwellovo-Boltzmanovo rozdelenie, rozdelenie častíc podľa rýchlosti, pri def. teplote. Vrchol grafu pre každú teplotu zobrazuje strednú kvadratickú rýchlosť. ''(rovnaký plyn pri rôznej teplote)''
náhľad|Maxwellovo-Boltzmanovo rozdelenie, pre N2, He, H2  podľa rýchlosti čsatíc, pri teplote 273,15 K. Vrchol grafu pre každú teplotu zobrazuje strednú kvadratickú rýchlosť. ''(rovnaká teplota pre rôzne plyny)''
náhľad|Rôzne rýchlosti častíc plynu
**Stredná kvadratická rýchlosť** je taká rýchlosť, akú by museli mať všetky častice ideálneho plynu, aby ich celková kinetická energia bola taká istá, aká je ich skutočná celková kinetická energia s reálnymi rýchlosťami. Skutočná celková kinetická energia je súčtom kinetických energií všetkých častíc plynu, keď ich reálne rýchlosti sú rôzne. Je to štatistická veličina.

## Rovnica pre strednú kvadratickú rýchlosť
Celkovú kinetickú energiu *E<sub>k</sub> (J)* pre *N* častíc ideálneho plynu,  s rýchlosťou i-tej častice *v<sub>i</sub>  (m/s)* a s hmotnosťou jednej častice *m<sub>0</sub> (kg)* vypočítame ako súčet kinetických energií všetkých *N* častíc, podľa vzorca:
:E_k = \frac{1}{2}m_0(v_1^2 + v_2^2 + v_3^2 + ... + v_N ^2) = \frac{1}{2}m_0\sum_{i=1}^N  v_i ^2

Reálne kvadratické rýchlosti častíc :(v_1^2 + v_2^2 + v_3^2 + ... + v_N ^2) môžeme nahradiť strednou kvadratickou rýchlosťou *v<sub>s</sub>*:

:v_s^2 = (v_1^2 + v_2^2 + v_3^2 + ... + v_N ^2)/N

Pre kinetickú energiu jednej častice plynu *E<sub>0</sub> (J)* so strednou kvadratickou rýchlosťou *v<sub>s</sub> (m/s)* môžeme písať:

:E_0 = \frac{1}{2}m_0 v_s^2 

Pretože kinetickú energiu ideálneho plynu je možné vyjadriť aj pomocou Boltzmanovej konštanty k_B = 1.380 649 \cdot 10^{-23} \,\mathrm{J \cdot K^{-1}} a teploty plynu *T (K)*:

:E_0 = \frac{3}{2}kT 

tak strednú kvadratickú rýchlosť môžeme vyjadriť ako:

:v_s = \sqrt{\frac{3 k T}{m_0}}.

Pozoruhodné na tomto vzorci je, že stredná kvadratická rýchlosť závisí okrem hmotnosti častice len na teplote a nie na objeme alebo tlaku, tzn. je úplne jedno, koľko častíc je v danej nádobe. Pri danej teplote majú častice toho istého plynu vždy rovnakú strednú kvadratickú rýchlosť. Hmotnosť jednej častice *m<sub>0</sub> *v kilogramoch získame ako podiel molárnej hmotnosti a Avogadrovej konštanty.

## Stredná a najpravdepodobnejšia rýchlosť
Najpravdepodobnejšia rýchlosť vn nie je totožná so strednou rýchlosťou vm, ani so strednou kvadratickou rýchlosťou vs.

:v_n = \sqrt{\frac{2}{3}}v_s = 0,816v_s 
:v_m = \sqrt{\frac{8}{3\pi}}v_s = 0,921v_s 

## Stredná kinetická energia
Rôzne plyny pri rovnakej teplote majú rovnakú strednú kinetickú energiu pohybu molekúl. Kinetickú energiu môžeme vyjadriť aj v elektrónvoltoch jednoduchým prevedením podľa vzorca: 1 eV = 1,602 176 53 E−19 J.

## Pozri aj
*Stredná voľná dráha
*Kvadratický priemer
*Maxwellovo-Boltzmanovo rozdelenie
*Molekulová fyzika

## Referencie

Kategória:Energia
Kategória:Kinematika
Mindžová

**Mindžová** () je vrch v pohorí Bachureň, krajinnom celku Podhôľno-magurskej oblasti. Leží nad obcou Lipovce, približne  západne od Sabinova.

## Poloha
Nachádza sa v strednej časti pohoria Bachureň. Leží v Prešovskom kraji, v okrese Prešov a na katastrálnom území obce Lipovce. Najbližšími sídlami sú na severnom úpätí situovaný Renčišov a juhozápadne ležiace Lipovce, západne sa nachádza Lačnov, východným smerom Uzovské Pekľany a juhovýchodným Hermanovce.

## Opis
Mindžová leží v rázsoche, ktorá vybieha východným smerom z vrchu Magura (). Severne sa nachádza Kamenná (), Marduňa (), Skalky () a Stavenec (), západným smerom Bachureň (), Magura (), Bučie () a Smrekovica (), južným Petrušova hora () a východným Končistá hora (), Brezina () a Kohút (). Oblasť patrí do povodia Hornádu; severné a východné svahy odvodňuje Malá Svinka, južné svahy prítoky riečky Svinka. Vrcholom vedie značený turistický chodník z Hermanoviec. 

Pod vrcholom sa v Sedle pod Mindžovou nachádza útulňa, ktorú spravuje KST Hermanovce. Nachádza sa pri nej vodný prameň a v okolí sú pastviská hospodárskeho dobytka. Názov Chotárna zohľadňuje skutočnosť, že v blízkosti sa nachádza hranica chotárov obcí Uzovské Pekľany, Hermanovce, Renčišov, Lipovce a Štefanovce.

### Výhľady
Vrchol pokrýva horská lúka, ktorá umožňuje kruhový rozhľad. Pri vhodných podmienkach je možné pozorovať okolité vrcholy Bachurne, Ľubovniansku vrchovinu, Čergov, Slanské vrchy, Čiernu horu, Volovské vrchy a Branisko.

## Prístup
* po  červenej značke:
** od juhovýchodu z Hermanoviec cez sedlo Mindžová
** od západu zo sedla Magura cez sedlo Buče
* po  modrej značke cez sedlo Mindžová:
** od východu z obce Uzovské Pekľany údolím Mindžovského potoka
** od juhu z obce Lipovce
* po  žltej značke cez sedlo Buče:
** od severu z obce Renčišov
** od juhozápadu z Lipoviec

## Galéria

Výhľad z Mindžovej na Kamennú.jpg|Výhľad na Čergov a Kamennú
Utulna Chotarna.jpg|Turistická útulňa Chotárna


## Referencie

## Pozri aj
* Zoznam vrcholov v Bachurni
* Bachureň

## Externé odkazy
* Poloha na turistickej mape

Kategória:Vrchy v Bachurni
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Lipovce
Štefan Truban

**Štefan Truban** (* 15. august 1906, Vyhne - † 1970 Horná Roveň, Štiavnické Bane) bol príslušník žandárstva, počas druhej svetovej vojny člen protinacistického odboja. Po vojne od septembra 1947 do februára 1948 predseda MNV Banskej Štiavnice.

## Životopis
Narodil sa v rodine sedliaka vo Vyhniach pri Banskej Štiavnici. Matka pochádzala zo zaniknutých Horných Opatoviec. Pred vojnou pôsobil ako colník a žandár v Rybníku. Za manželku si vzal 3. apríla 1934 Evu Willantovú, dcéru maďarského básnika Henrika Willanta. Spolu mali sedem detí: Milan, Jozef, Eva, Ján, Mária, Terézia (slovenská prekladateľka a tlmočníčka), Július.

### Odboj
V roku 1940 bol prevelený na Piarg (dnes Štiavnické Bane) ako dočasný zástupca veliteľa. Pod túto žandársku stanicu patrili aj obce Počúvadlo, Klastava, Dekýš a Horná Roveň. Spolu so svojimi podriadenými spolupracoval s partizánskymi skupinami na okolí. Konkrétne s partizánskou skupinou Jozefa Jusku "Sitno" a s pratizánskou skupinou "Sokol". Ukrýval prenasledovaných, zbehov (zajatcov), Židov v pivnici v Ružovej vile a v iných lokalitách. Informoval partizánske a odbojové skupiny o akciách, ktoré sa pripravovali proti nim.

### Verejný život
Po vojne bol späť prijatý do služby a povýšený na vrchného strážmajstra Národnej bezpečnosti. Zároveň sa stal predsedom Demokratickej strany v Štiavnických Baniach. V septembri 1947 bol zvolený za predsedu MNV Banskej Štiavnice. Po odstúpení predsedu Majerského MNV vtedy dočasne viedol podpredseda Edmund Gwerk. Štefan Truban vo funkcii zostal až do prevratu vo februári 1948. Po februári je donútený stiahnuť sa z verejného života. Pokúšal sa neúspešne samostatne hospodáriť.

## Referencie

Kategória:Narodenia 15. augusta
Kategória:Narodenia v 1906
Kategória:Úmrtia v 1970
Kategória:Osobnosti SNP
Kategória:Osobnosti z Vyhní
Kategória:Slovenskí policajti
The Philip Lynott Album

***The Philip Lynott Album*** je druhý a posledný sólový album írskeho rockového basgitaristu a speváka Philipa Lynotta, ktorý vyšiel v roku 1982.

Na albume nebola zahrnutá B-strana k singlu „Together“, „Somebody Else's Dream“, a B-strana k singlu „Old Town“, „Beat of the Drum“. Obe sa neskôr objavili na *[[Yellow Pearl (album)|Yellow Pearl]]*, Lynottovej sólovej kompilácii z roku 2010. „Somebody Else's Dream“ zaznela naživo v televíznej relácii *[[The Old Grey Whistle Test]]* a „The Man's a Fool“ v relácii *[[Casablanca (televízna relácia)|Casablanca]]* švédskej stanice TV1, obe pre propagáciu albumu.

## Zoznam skladieb
Autorom všetkých skladieb je Philip Lynott, okrem tých, kde je napísané

;Strana 1
# „Fatalistic Attitude“ – 4:31
# „The Man's a Fool“ – 2:58
# „Old Town“ (Lynott, Jimmy Bain) – 3:27
# „Cathleen“ – 3:34
# „Growing Up“ – 5:00
# „Yellow Pearl“ (Lynott, Midge Ure) – 2:58

;Strana 2
#„Together“ – 3:39
# „Little Bit of Water“ – 3:35
# „Ode to Liberty (The Protest)“ (Lynott, Bain) – 5:48
# „Gino“ – 4:10
# „Don't Talk About Me Baby“ – 4:30

## Obsadenie
*Philip Lynott – spev, basgitara, basový syntetizátor, timpani a činely, CR 76 počítačové bicie, guitar, Sarah's space gun, írska harfa, klávesy, perkusie
*Midge Ure – gitar, klávesy, Linn bicie (skladby č. 6 a 7)
*Mark Knopfler – sólová gitara (skladba č. 9)
*Jimmy Bain – basgitara, sprievodný spev (skladby č. 2 a 3)
*Jerome Rimson – basgitara (skladby č. 7 a 10)
*Scott Gorham – basgitara (skladba č. 8)
*Fiachra Trench – strunové a mosadzné aranžmány
*Darren Wharton – klávesy, bicie (skladby č. 1-9 a 11)
*Huey Lewis – harmonika (skladba č. 4)
*Mel Collins – saxofón (skladby č. 5)
*Rusty Egan – bicie (skladby č. 2–4)
*Bobby C. Benberg – bicie (skladba č. 8)
*Brian Downey – bicie (skladba č. 9)
*Mark Nauseef – bicie, perkusie, hlasová introdukcia (skladba č. 10)
*Pierre Moerlen – bicie (skladba č. 11)
*Gordon Johnson – introdukčný hlas (skladba č. 3)
*Suzanne Machonová – introdukčný hlas (skladba č. 4)
*Monica Lynottová – sprievodný spev (skladby č. 4 a 5)

## Referencie

## Zdroj

Kategória:Hudobné albumy z 1982
Kategória:Albumy Phila Lynotta
Kremnický štít

**Kremnický štít** () je vrch v Kremnických vrchoch. Leží približne  východne od Kremnice. 

## Poloha
Nachádza sa v strednej časti Kremnických vrchov, v geomorfologickom podcelku Kunešovská hornatina. Kremnický štít leží v Banskobystrickom kraji, na území okresu Žiar nad Hronom a v katastrálnom území mesta Kremnica. Je súčasťou hrebeňa, ktorý vybieha juhozápadným smerom z Velestúra.

## Opis
Kremnický štít je málo výrazný pahorok v bočnom hrebeni. Južným smerom leží vrch Horný chlm (), východným Labušen (), Smrečník () a Zlatá studňa () a severným Javorník () a Krahuľský vrch (). Severne situované svahy odvodňujú prítoky Skalky do Kremnického potoka, voda z južných putuje Ihráčskym potokom priamo do Hrona. Najbližším sídlom je západne ležiaca Kremnica, južným smerom je na úpätí obec Nevoľné.

### Výhľady
Riedky porast vrcholovej časti Kremnického štítu umožňuje výhľad na široké okolie. Pozorovateľné sú viaceré vrchy pohoria, no pri priaznivých podmienkach je pozorovateľná aj časť Lúčanskej Fatry, Strážovských vrchov, Vtáčnika, Pohronského Inovca, Štiavnických vrchov i Javoria.

## Prístup
* po  značke z Kremnice
* po  značke od chaty Hostinec, s odbočením na  po hrebeni

## Referencie

## Pozri aj
* Kunešovská hornatina
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Žiar nad Hronom
Kategória:Kremnica
Kategória:Pomenovania podľa Kremnice
Chréstos

**Chréstos** (, ; v slovenskom preklade: užitočný, prospešný) môže byť:
 
* zriedkavejší a nevhodnejší tvar slova Christos, pozri Kristus (rozlišovacia stránka)
* biskup v Syrakúzach na Sicílii okolo roku 90, pozri Chréstos (biskup)
* meno viacerých kresťanských mučeníkov, napr.
** Chréstos (cézarejský mučeník)
** Chréstos (africký mučeník)
* sofistický filozof, pozri Chréstos (filozof)
**Chrestus** môže byť tiež:
* v starovekom Ríme časté meno otrokov, pozri napr. otrokárstvo (využívanie otrokov) 
* podľa Suetonia vodca Židov v Ríme mylne spájaný s osobou Ježiša Krista, pozri Chrestus (vodca Židov) 
   
## Referencie

## Zdroje
*
Aéroport de Trois-Rivières

**Aéroport de Trois-Rivières** (IATA: **YRQ**, ICAO: **CYRQ**) je medzinárodné letisko v meste Trois-Rivières v kanadskej provincii Quebec.

Je klasifikované ako medzinárodné Nav Canada a nachádza sa na ňom personál kanadskej hraničnej agentúry. Letisko vlastní mesto a spravuje organizácia Innovation et Développement économique Trois-Rivières. V septembri 2019 malo 3 038 pohybov lietadiel, ako jedno z najrušnejších letísk bez vlastnej letiskovej veže. Za rok je pohybov viac než 21 500. Lietadlo pojme aj stroje typu Boeing 737 a Airbus A310.

## Dejiny
V roku 2021 letisko získalo od federálnej vlády 4 mil. dolárov na modernizáciu a rozšírenie terminálu.

## Referencie

## Iné projekty

## Externé odkazy
* Oficiálna stránka letiska
* Počasie na letisku

Trois-Rivières
Kategória:Trois-Rivières (Quebec)
Stredná voľná dráha

náhľad|Voľná dráha modrej častice je vzdialenosť od zrážky s prvou čiernou časticou po najbližšiu zrážku s druhou časticou.
**Stredná voľná dráha** je vo fyzike priemerná hodnota všetkých *voľných dráh* všetkých častíc (molekúl) plynu. Voľná dráha je vzdialenosť, ktorú prejde častica medzi dvomi kolíziami s inými časticami *(od jednej zrážky po druhú zrážku)*. Stredná voľná dráha sa používa aj pre plazmu a elektrónový plyn.

## Ideálny plyn
Pri ideálnom plyne si definujeme priemer molekuly (častice) ***d [m]***, tepolotu plynu ***T [K]***, tlak ***p [Pa]***, a vypočítame strednú voľnú dráhu ***<math>\ell</math> [m]***:

:\ell = \frac{k_\text{B}T}{\sqrt 2 \pi d^2 p}

Pri čom ***k<sub>B</sub>*** je Boltzmannova konštanta.

Dráhu dlhšiu, ako je stredná voľná dráha, dosiahne menej ako 1/3 všetkých častíc.

## Reálny plyn
Pri reálnom plyne sa molekuly nesprávajú dokonalo pružne a pôsobia medzi nimi aj príťažlivé a odpudivé sily. Preto sa výpočet robí pomocou empirických hodnôt, napr. s použitím Sutherlandovho vzorca.

### Stredná voľná dráha vo vzduchu
Nasledujúca tabuľka uvádza niektoré typické hodnoty strednej voľnej dráhy pre vzduch pri rôznych tlakoch a pri izbovej teplote.

## Referencie


## Pozri aj
*Stredná kvadratická rýchlosť
*Kvadratický priemer
*Maxwellovo-Boltzmanovo rozdelenie
*Molekulová fyzika
*Vákuum
 
Kategória:Energia
Kategória:Kinematika
Kategória:Štatistická fyzika
Amfilochos z Antiochie

**Amfilochos** () bol starogrécky športovec.
 
Amfilochos, syn Theisóna z Antiochie (*Antiocheia pri rieke Pyramos*, dnes tureckej rieky Ceyhan) bol podľa starogréckeho nápisu objaveného v oblasti Adany víťaz olympijskej súťaže v dolichu (nápis datujú na prelom 2. a 1. storočia pred Kr.) Taliansky historik Luigi Moretti uvádza, že tu ide takmer určite o olympijskú súťaž v Adane, alebo v Tarze alebo v Anazarbe, možnosť víťazstva však nie je vylúčená aj v élidskej Pise (oblasť Pisa alebo *Pisatis* zahŕňala veľkú svätyňu v Olympii, sama Olympia nebola mestom). V starogréckom svete sa konali i miestne slávnosti, ktoré boli obmedzené na oblasť, kde sa konali. Moretti vo svojom zozname olympijských víťazov Amfilocha preto radšej neuvádza. 
 
Počas vykopávok starovekého mesta Mallos (neďaleko tureckého mesta Kızıltahta, juhovýchodne od Adany) na mieste zvanom *Karataş Burnu* sa našli dva dôležité nápisy, ktoré dokazujú, že sa mesto Mallos počas Seleukovcov nazývalo Antiochia. Jeden z nich je vytesaný na čiernom mramorovom podstavci, na ktorom kedysi stála socha Amfilocha. Tento nápis uvádza:
 

 
::- text v starogréčtine
 
## Referencie a bibliografia

 
## Pozri aj
* Zoznam olympijských víťazov staroveku
 
Kategória:Starogrécki športovci
František Hodorovský

**Ing. František Hodorovský,** (* 14. júl 1965), je slovenský podnikateľ vlastniaci podiely v spoločnostiach pôsobiacich v rôznych oblastiach, najmä v cestovnom ruchu. 

## Životopis
Vyštudoval  podnikový  manažment na Ekonomickej univerzite v Bratislave. V roku 1993 bol ekonomickým riaditeľom Západoslovenských nábytkárskych závodov Bratislava. Počas vlády Jozefa Moravčíka bol v roku 1994 vymenovaný za predsedu Štátnych hmotných rezerv SR. O rok neskôr, v roku 1995 bol odvolaný vládou Vladimíra Mečiara. Neskôr pôsobil v predstavenstve spoločnosti CHIRANA-PREMA, a.s. a v dozorných radách Slovenských lodeníc Komárno, a.s. a Slovenskej kreditnej banky, a.s. Bol spolumajiteľom spoločnosti OFZ, a.s., ktorá je známa výrobou ferozliatin. Vlastnil aquapark Tatralandia, ktorý v roku 2010 vložil do Tatry Mountain Resort výmenou za akcie.

Spoluvlastní druhý najväčší akvapark v strednej Európe Aqualand Moravia, Aquapark Senec a sieť hotelov Trinity. Vlastní tiež Hotel Holiday Inn v Bratislave a Hotel Bratislava. Okrem cestovného ruchu sa ako investor venuje oblasti stavebníctva, distribúcie liekov a developmentu.

Médiám nerád poskytuje rozhovory, niekoľko rokov ho médiá preto nazývali „muž bez tváre“ alebo tajomný podnikateľ. V septembri 2021 poskytol svoj prvý rozhovor médiám.

## Referencie


Kategória:Slovenskí podnikatelia
Kategória:Absolventi Ekonomickej univerzity v Bratislave
BlackRock

**BlackRock, Inc.** je medzinárodná investičná a správcovská akciová spoločnosť so sídlom v Spojených štátoch, ktorá spravuje aktíva svojich akcionárov. Poskytuje aj služby v oblasti manažérstva rizika a poradenské služby pre inštitucionálnych a retailových klientov.

Je najväčšou správcovskou firmou na svete, pričom hodnota ňou spravovaného majetku činí vyše 10 biliónov dolárov. Zákazníkmi BlackRock sú súkromní investori a inštitúcie, napr. banky, dôchodkové sporiteľne, nadácie, poisťovne, štátne fondy a centrálne banky.

Túto investičnú firmu riadenia rizík založil v roku 1988 Larry Fink Rebroš. Má podiel na všetkých 40-tich akciových spoločnostiach, registrovaných na Nemeckej burze DAX, pričom jej podiel na týchto firmách sa pohybuje medzi 1 a 9 percentami a u siedmich z nich je najväčším podielnikom. Okrem toho je najväčším akcionárom Nemeckej burzy, ktorá je tiež samostatnou akciovou spoločnosťou. BlackRock je svojou značkou iShares činný v biznise s fondami, obchodovateľnými na burze (ETF). Na tomto obchodnom poli má táto spoločnosť trhový podiel 37 percent (stav: 2018). V roku 2020 prináleží BlackRocku v Európe trhový podiel v objeme správy ETF 40 percent.

BlackRock si v rámci svojho mandátu hlasovacieho práva na valných zhromaždeniach akcionárov a stretnutiach s vedením firiem osvojuje právo na vplyv. Pritom vystupuje ako správca majetku, zastupujúci záujmy toho, čí majetok spravuje.

## Referencie


## Iné projekty

Kategória:Podniky v USA
Kategória:Finančné podniky
Kategória:Nadnárodné spoločnosti
Kategória:Podniky obchodované na Newyorskej burze
Kategória:Podniky založené v 1988
Javorník (vrch v Kremnických vrchoch)

**Javorník** () je vrch v Kremnických vrchoch. Leží približne  východne od Kremnice. 

## Poloha
Nachádza sa v strednej časti Kremnických vrchov a je najvyšším vrchom geomorfologického podcelku Kunešovská hornatina. Javorník leží v Banskobystrickom kraji, na území okresu Žiar nad Hronom a v katastrálnom území mesta Kremnica. Je súčasťou hrebeňa, ktorý vybieha západným smerom zo Zlatej studne.

## Opis
Javorník tvorí zakončenie hrebeňa, ktorý zo severnej strany vymedzuje Partizánska dolina a z juhu údolie potoka Smrečník. Ten odvodňuje južné svahy vrchu, pokým voda zo severných svahov tečie riečkou Skalka do Kremnického potoka. Severne susedí vrch Hladká (), východne ležia v hlavnom hrebeni vrchy Zlatá studňa (), Velestúr () a Smrečník (). Juhozápadne sa nachádza Kremnický štít () a západným smerom Krahuľský vrch (). Najbližším sídlom sú asi  severozápadne ležiace Krahule, nepatrne vzdialenejšia je juhozápadne ležiaca Kremnica.

### Výhľady
Riedky porast na časti vrcholu Javorníka umožňuje obmedzený výhľad na široké okolie. Pozorovateľné sú okolité vrchy pohoria, no pri priaznivých podmienkach je možné vidieť aj časť Strážovských vrchov, Vtáčnika či Pohronského Inovca.

## Prístup
Na Javorník nevedie značená turistická trasa. Tie vedú severne i južne situovanými údoliami a práve z nich je najľahší prístup na vrchol. Severozápadným úpätím vedie i cesta z Kremnice na Skalku.

## Referencie

## Pozri aj
* Kunešovská hornatina
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Žiar nad Hronom
Kategória:Kremnica
Drieňovec (prítok Budinského potoka)

** Drieňovec** je potok v regióne Novohrad na území obce Ružiná v okrese Lučenec v Banskobystrickom kraji. Je to pravostranný prítok Budinského potoka v povodí Ipľa; má dĺžku 2,8 km. Hydrologické poradie (číslo povodia): 4-24-01-1283. Geomorfologická kategorizácia: geomorfologický celok Juhoslovenská kotlina, geomorfologický podcelok Lučenská kotlina.

## Prameň
Pramení v lesnom extraviláne v juhozápadnej časti katastrálneho územia obce Ružiná v nadmorskej výške 440 m n. m. na severovýchodnom svahu lesa *Skalica*, 20 výškových metrov pod hrebeňom, po ktorom prebieha obecná hranica medzi Tuhárom a Ružinou, v okrese Lučenec v geomorfologickom podcelku Lučenská kotlina v regióne Novohrad.
## Opis toku
Od prameňa tečie severovýchodným smerom lesným extravilánom Ružinej, po 750 m v nadmorskej výške 342 m n. m. priberá svoj jediný bezmenný ľavostranný prítok, pravým brehom obmýva les *Skalica*, ľavým brehom les *Drieň*, vychádza z lesného komplexu do poľnohospodárskeho extravilánu, pravým brehom obmýva pole *Košiare* a ďalej vstupuje do intravilánu  Ružinej; v strede intravilánu pravým brehom obmýva športový štadión a ústi do vodnej nádrže Ružiná  a tým aj do Budinského potoka. Pramení, preteká a ústi v geomorfologickom celku Juhoslovenská kotlina, v geomorfologickom podcelku Lučenská kotlina. Preteká v juhozápadnej a v centrálnej časti obce Ružiná.
## Pôvod názvu
Hydronymum *Drieňovec* má pôvod v názve lesa *Drieň* v obci Ružiná, v priestore ktorého preteká.
Z toponyma *Drieň* po doplnení formantom *-ov-ec* bol utvorený názov *Drieňovec* ako súčasť  početnej skupiny názvov v slovenskej toponymii vrátane hydronymie; porovnaj názvy vodných tokov napr. Bzovec, Bukovec, Hrabovec, Javorovec, Jelšovec. Názov lesa *Drieň* má pôvod v charakteristickom výskyte dreviny z čeľade drieňovitých drieňa obyčajného (Cornus mas), ktorá sa vyskytuje v pomenovanom lesnom priestore. Názov potoka bol štandardizovaný v roku 1992 v podobe *Drieňovec*.   
Značný počet názvov iných potokov na Slovensku obsahuje slovný základ všeobecného podstatného mena *drieň*: Drienický potok, Drienok,  Drieňov, Drieňová, Drienovec, Drieňovec (prítok kanála Veľké Revištia-Bežovce), Drienovka, Drienovský potok, Drieňovský potok (prítok Východného Turca), Drieňovský potok (prítok Slatiny), Drieňovský potok (prítok Kútočného potoka), Drieňovský potok (prítok Štiavnice), Drieňovský potok (prítok Mačacieho potoka), Drieňový potok (prítok Bukového potoka), Drieňový potok (prítok Žitavy) i kanálov: Drieňový kanál, Drieňovský kanál, Drieňovec. Názvy týchto vodných tokov majú podobnú motiváciu: buď v svojom pomenovacom procese prebrali s prípadnou modifikáciou do svojho názvu časť názvu sídelného objektu (obce, časti obce) respektíve nesídelného objektu (vrchu, lesa) alebo v pomenovacom procese primárne využili slovný základ apelatíva *drieň*. 

## Referencie

Kategória:Potoky na Slovensku
Kategória:Vodné toky v Juhoslovenskej kotline
Kategória:Vodné toky v Lučenskej kotline
Kategória:Vodné toky v okrese Lučenec
Javorová studňa

**Javorová studňa** () je vrch v Kremnických vrchoch. Leží nad obcou Turček, približne  juhovýchodne od Turčianskych Teplíc. 

## Poloha
Nachádza sa v severnej časti Kremnických vrchov, v geomorfologickom podcelku Flochovský chrbát. Vrch leží v Žilinskom kraji, v okrese Turčianske Teplice a v katastrálnom území obcí Turček a Horná Štubňa. Vrch je situovaný v bočnom hrebeni, ktorý vybieha západným smerom z mohutnej Flochovej.

## Opis
Javorová studňa leží v turisticky málo navštevovanej oblasti, neďaleko vodárenskej nádrže Turček. Poloha mimo hlavného hrebeňa a mimo turistických trás sťažujú jeho dostupnosť. Nachádza sa v juhozápadnom výbežku masívu Flochovej, kde sa vybiehajúci hrebeň vetví k severne ležiacej Zlatej studni (), severozápadne situovanému vrchu Špičiak () a západne smerujúcej rázsoche vrchu Krpec (). Východným susedom je mohutná Flochová (). Severné a západné svahy odvodňujú prítoky riečky Teplica, južné sú pramennou oblasťou Javorovca, smerujúceho do rieky Turiec. Najbližšími sídlami sú približne  vzdialený Turček a Horná Štubňa.

### Výhľady
Zalesnený vrch ponúka minimum výhľadov, hoci značná nadmorská výška a poloha na okraji najvyššej časti pohoria sľubujú zaujímavý horizont. Z vhodných lokalít je možné pozorovať okolité vrchy pohoria, no tiež južnú časť Veľkej Fatry, Lúčanskú Fatru, Strážovské vrchy i Vtáčnik.

## Prístup
Na Javorovú studňu nevedie značená trasa a tak prístup je možný neznačenými chodníkmi lesom, alebo hrebeňom cez Flochovú. 

* z obce Turček po  značke cez sedlo Flochovej
* z Čremošného po  značke cez Flochovú

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Turčianske Teplice
Kategória:Turček (okres Turčianske Teplice)
Kategória:Horná Štubňa
Majstrovstvá sveta v ľadovom hokeji 2022 – III. divízia

**[[Majstrovstvá sveta v ľadovom hokeji 2022]] – [[Majstrovstvá sveta v ľadovom hokeji – III. divízia|III. divízia]]** boli dva hokejové turnaje štvrtej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Naposledy sa MS III. divízie hrali v roku 2019. V rokoch 2020 a 2021 boli turnaje zrušené pre pandémiu ochorenia COVID-19. V III. divízii hralo 8 mužstiev vo dvoch výkonnostných skupinách.

## III. A divízia
Turnaj III. A divízie sa hral v Kockelscheueri v Luxembursku od 3. do 8. apríla 2022.

### Účastníci

### Konečné poradie

|}

Poznámka: Luxembursko malo pôvodne zostúpiť do III. B divízie MS 2023, ale kvôli pokračujúcej suspendácii Ruska a Bieloruska napokon ostalo v III. A divízii aj pre rok 2023. Turecko z rovnakého dôvodu napokon postúpilo do II. B divízie.

### Zápasy

## III. B divízia
Turnaj III. B divízie sa hral v Kapskom Meste v Južnej Afrike od 13. do 18. marca 2022.

### Účastníci

### Konečné poradie

|}

Poznámka: Bosna a Hercegovina mala pôvodne zostúpiť do IV. divízie MS 2023, ale kvôli pokračujúcej suspendácii Ruska a Bieloruska napokon ostala v III. B divízii aj pre rok 2023. Thajsko z rovnakého dôvodu napokon postúpilo do III. A divízie.

### Zápasy

## Referencie

Kategória:Majstrovstvá sveta v ľadovom hokeji 2022
Kategória:Ľadový hokej v 2022
Kategória:Športové podujatia v Luxembursku
Kategória:Športové podujatia v Južnej Afrike
Kategória:2022 v Luxembursku
Kategória:2022 v Južnej Afrike
Majstrovstvá sveta v ľadovom hokeji 2022 – IV. divízia

**[[Majstrovstvá sveta v ľadovom hokeji 2022]] – [[Majstrovstvá sveta v ľadovom hokeji – IV. divízia|IV. divízia]]** bol hokejový turnaj piatej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Turnaj sa hral od 3. do 8. marca 2022 v kirgizskom hlavnom meste Biškek. Boli to prvé hokejové majstrovstvá sveta štvrtej divízie. Tento turnaj bol naplánovaný už na rok 2020 a neskôr na rok 2021, ale obidva tieto turnaje boli zrušené pre pandémiu ochorenia COVID-19.

## Účastníci

## Konečné poradie

|}

Poznámka: Pôvodne malo postúpiť do III. B divízie MS 2023 iba Kirgizsko, ale kvôli pokračujúcej suspendácii Ruska a Bieloruska postúpil aj Irán. A na kongrese IIHF v septembri 2022 sa rozhodlo, že III. B divízia bude rozšírená zo 4 na 6 tímov, takže napokon postúpili aj Singapur a Malajzia.

## Zápasy

## Referencie

Kategória:Majstrovstvá sveta v ľadovom hokeji 2022
Kategória:Ľadový hokej v 2022
Kategória:Ľadový hokej v Kirgizsku
Kategória:Športové podujatia v Kirgizsku
Kategória:Šport v Biškeku
Kategória:2022 v Kirgizsku
Bubenkova ulica

**Bubenkova ulica** (do roku 1945 **Raygerova ulica**) bola ulica v bratislavskom Podhradí v rokoch 1852-1987.

Nachádzala sa na mieste dnešnej budovy Národnej rady Slovenskej republiky.

Nachádzala sa tu individuálna aj radová domová zástavba. V roku 1880 mala už 25 domov. V roku 1929 dostala prvú regulačnú zastavovaciu úpravu.

## Referencie

Kategória:Zaniknuté ulice v Bratislave
Hollergasse

**Hollergasse** môže byť:
* bývalý názov ulice v Bratislave, pozri Bazová ulica (Bratislava)
* bývalý názov zaniknutej ulice v Bratislave, Bubenkova ulica
Labušen

**Labušen** () je vrch v Kremnických vrchoch. Leží juhozápadne od Zlatej studne, približne  východne od Kremnice. 

## Poloha
Nachádza sa v strednej časti Kremnických vrchov, v geomorfologickom podcelku Flochovský chrbát. Labušen leží v Banskobystrickom kraji, na území okresu Žiar nad Hronom a v katastrálnom území mesta Kremnica. Je súčasťou bočného hrebeňa, ktorý vybieha juhozápadným smerom z Velestúra na Horný chlm.

## Opis
Labušen sa nachádza mimo hlavného hrebeňa (ten vedie susedným Velestúrom), približne  južne od chaty Hostinec. Východnými svahmi do severne situovaného sedla a na rázcestie pri chate vedie značený chodník z Ihráča. Susednými vrchmi sú na severe Smrečník () a Velestúr (), na juhovýchode Laurín (), juhozápade Horný chlm () a západným smerom leží Kremnický štít (). Západné svahy odvodňujú prítoky Ihráčskeho potoka, voda z východnej časti hrebeňa smeruje do tej istej rieky Vápenným potokom. Najbližšími sídlami sú asi  západne situovaná Kremnica a obec Nevoľné.

### Výhľady
Lesný porast Labušňa neumožňuje súvislejšie výhľady a tak z malých častí bez vegetácie je len obmedzený výhľad na okolité vrchy pohoria. Pri priaznivých podmienkach je na horizonte možné vidieť Poľanu, Javorie, Štiavnické vrchy, Pohronský Inovec, Vtáčnik, Strážovské vrchy i južnú časť Lúčanskej Fatry.

## Prístup
Vrchol Labušňa je prístupný neznačeným chodníkom po hrebeni, odbočením z chodníka ku chate Hostinec.

* po  značke z Ihráča
* ku chate Hostinec po  značke:
** z Kremnice
** z Malachova cez sedlo Tri kríže

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Žiar nad Hronom
Kategória:Kremnica
Žľabová ulica

**Žľabová ulica** (do roku 1950 **Dunajská ulica**) bola ulica v Petržalke v rokoch 1950-1975.

Nachádzala sa na mieste súčasnej policajnej stanice na Lachovej ulici.

V roku 1950 bola premenovaná z dôvodu duplicity pomenovania po pripojení obce k Bratislave. 

Nachádzala sa tu radová domová zástavba. Zanikla v súvislosti s novou sídliskovou zástavbou Háje.

## Referencie

Kategória:Zaniknuté ulice v Petržalke
Ngozi Okonjová-Iwealová

**Ngozi Okonjová-Iwealová**, PhD (neprechýlene: Ngozi Okonjo-Iweala; * 13. júl 1954 Ogwashi-Uku, Nigéria) je nigérijská ekonómka a expertka na medzinárodný rozvoj. Je členkou predstavenstiev spoločností Standard Chartered, Twitter, Global Alliance for Vaccines and Immunization (GAVI) a African Risk Capacity (ARC). 15. februára 2021 bola vymenovaná do funkcie generálnej riaditeľky Svetovej obchodnej organizácie. Jej funkčné obdobie začalo 1. marca 2021. Stala sa tak prvou ženou a prvým Afričanom v tejto funkcii. Vo funkcii sa chce zaoberať predovšetkým bojom s biedou a chudobou.

## Životopis
V roku 1976 absolvovala „magna cum laude“ Harvard University s A.B. z ekonómie. V roku 1981 získala doktorát z regionálnej ekonómie a rozvoja od Massachusetts Institute of Technology.

V rokoch 2003 až 2006 a 2011 až 2015 bola ministerkou financií Nogérie a na krátko aj ministerka zahraničných vecí. Bola prvou ženou v oboch pozíciách. 25 rokov pracovala v Svetovej banke. V roku 2012 bola prvou kandidátkou ženou a Afričankou na post prezidenta skupiny Svetovej banky.

Jej manželom je neurochirurg Dr. Ikemba Iweala.

## Referencie

## Zdroj

## Externé odkazy
* Profil na webovej stránke WTO

Kategória:Nigérijskí ekonómovia
Kategória:Absolventi Harvard University
Kategória:Absolventi MIT
Kategória:Ministri financií Nigérie
Kategória:Ministri zahraničných vecí Nigérie
Kategória:Generálni riaditelia Svetovej obchodnej organizácie
Pri sade

**Pri sade** bola ulica v Petržalke v rokoch 1950-1975.

Nachádzala sa na mieste súčasného nákupného centra Aupark.

Bola tu radová domová zástavba s kinom Partizán. Ulica zanikla v súvislosti s novou sídliskovou zástavbou Dvory.

## Referencie

Kategória:Zaniknuté ulice v Petržalke
Ulica Trate mládeže

**Ulica Trate mládeže** (do roku 1950 **Masarykova ulica**) bola ulica v Petržalke v rokoch 1950-1975.

Nachádzala sa neďaleko dnešného nákupného centra Aupark.

Bola tu radová domová zástavba. Ulica zanikla v súvislostu s novou sídliskovou zástavbou Dvory.

## Referencie

Kategória:Zaniknuté ulice v Petržalke
Kategória:Pomenovania podľa Tomáša Garrigua Masaryka
Majstrovstvá sveta v ľadovom hokeji 2022 – I. divízia

**[[Majstrovstvá sveta v ľadovom hokeji 2022]] – [[Majstrovstvá sveta v ľadovom hokeji – I. divízia|I. divízia]]** boli dva hokejové turnaje druhej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Naposledy sa MS I. divízie hrali v roku 2019. V rokoch 2020 a 2021 boli turnaje zrušené pre pandémiu ochorenia COVID-19.

## I. A divízia
Turnaj I. A divízie sa hral v Ľubľane v Slovinsku od 3. do 8. mája 2022.

### Účastníci

### Konečné poradie

|}

Poznámka: Rumunsko malo pôvodne zostúpiť do I. B divízie MS 2023, ale kvôli pokračujúcej suspendácii Ruska a Bieloruska napokon ostalo v I. A divízii aj pre rok 2023.

### Zápasy

## I. B divízia
Turnaj I. B divízie sa hral v Tychách v Poľsku od 26. apríla do 1. mája 2022.

### Účastníci

### Konečné poradie

|}

Poznámka: Srbsko malo pôvodne zostúpiť do II. A divízie MS 2023, ale kvôli pokračujúcej suspendácii Ruska a Bieloruska napokon ostalo v I. B divízii aj pre rok 2023.

### Zápasy

## Referencie

Kategória:Majstrovstvá sveta v ľadovom hokeji 2022
Kategória:Ľadový hokej v 2022
Kategória:Ľadový hokej v Slovinsku
Kategória:Ľadový hokej v Poľsku
Kategória:Športové podujatia v Slovinsku
Kategória:Športové podujatia v Poľsku
Kategória:Šport v Ľubľane
Kategória:Šport v Tychách
Kategória:2022 v Poľsku
Kategória:2022 v Slovinsku
Majstrovstvá sveta v ľadovom hokeji 2022 – II. divízia

**[[Majstrovstvá sveta v ľadovom hokeji 2022]] – [[Majstrovstvá sveta v ľadovom hokeji – II. divízia|II. divízia]]** boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Naposledy sa MS II. divízie hrali v roku 2019. V rokoch 2020 a 2021 boli turnaje zrušené pre pandémiu ochorenia COVID-19.

## II. A divízia
Turnaj II. A divízie sa hral v Záhrebe v Chorvátsku od 25. do 30. apríla 2022.

### Účastníci

### Konečné poradie

|}

Poznámka: Izrael mal pôvodne zostúpiť do II. B divízie MS 2023, ale kvôli pokračujúcej suspendácii Ruska a Bieloruska napokon ostal v II. A divízii aj pre rok 2023. Holandsko z rovnakého dôvodu napokon postúpilo do I. B divízie.

### Zápasy

## II. B divízia
Turnaj II. B divízie sa hrá v Reykjavíku na Islande od 18. do 24. apríla 2022.

### Účastníci

### Konečné poradie

|}

Poznámka: Mexiko malo pôvodne zostúpiť do III. A divízie MS 2023, ale kvôli pokračujúcej suspendácii Ruska a Bieloruska napokon ostalo v II. B divízii aj pre rok 2023. Gruzínsko z rovnakého dôvodu napokon postúpilo do II. A divízie.

### Zápasy

## Referencie

Kategória:Majstrovstvá sveta v ľadovom hokeji 2022
Kategória:Ľadový hokej v 2022
Kategória:Ľadový hokej v Chorvátsku
Kategória:Ľadový hokej na Islande
Kategória:Športové podujatia v Chorvátsku
Kategória:Športové podujatia na Islande
Kategória:Šport v Záhrebe
Kategória:Šport v Reykjavíku
Kategória:2022 v Chorvátsku
Kategória:2022 na Islande
Prednádražie (Trnava)

náhľad|Rímskokatolícky kostol farnosti Božieho milosrdenstva
**Prednádražie** (**Prengo**) je sídlisko v Trnave v mestskej časti Trnava-západ.

## Polohopis
Sídlisko sa nachádza v západnej časti Trnavy. Je ohraničené železničnou traťou, Parkom Janka Kráľa, ulicou Jána Bottu a Kamennou cestou.

## Dejiny
Sídlisko začali stavať v dvoch etapách, ktoré na seba nadväzovali. Prednádražie I. bolo postavené rokoch 19631970 (1050 bytov) aj s občianskou vybavenosťou. Hneď nato rozbehli výstavbu Prednádražia II., dokončeného v roku 1977 (2250 bytov). Po dlhšej prestávke vo výstave bolo po roku 2005 pristavaných viacero novostavieb.

## Kultúra a zaujímavosti
### Materské školy
* Materská škola L. van Beethovena 16
* Materská škola Botanická 12
* Materská škola Čajkovského 28

### Základné školy

* Základná škola s materskou školou, Ulica Jána Bottu 27
* Základná škola s materskou školou, Kornela Mahra 11
* Spojená škola, Beethovenova 27
* Základná škola Narnia, Mozartova 10

### Vysoké školy
* STU MtF Trnava

### Stavby
* Nákupné centrum Cassalle
* Obchodné a nákupné centrum MAX
* Poliklinika Mozartova
* Farnosť Božieho milosrdenstva Trnava
### Športoviská
* Športový areál FORTUNA (Tenis)
* Bikrosová dráha

## Referencie

Kategória:Trnava-západ
Kategória:Trnavské sídliská
Kategória:Sídliská na Slovensku
Cesta II. triedy 127 (Slovensko)

**Cesta II. triedy 127** je cesta II. triedy na Slovensku v okrese Senec. Dĺžka sprevádzkovaného úseku je 1,596 km a prepája Bernolákovo s diaľnicou D1.

## Priebeh trasy
Cesta vznikla zaradením novovybudovaného úseku do cestnej siete v septembri 2021.

Začína sa na križovatke s I/61 medzi Bernolákovom a Ivankou pri Dunaji, smeruje na sever ku križovatke *Triblavina* na diaľnici D1, ktorú prechádza podjazdom a za ktorou je privozórne ukončená. Tento úsek bol postavený spolu s križovatkou a uvedený do prevádzky 29. októbra 2021. Zároveň je vo výstavbe 1,7 km dlhé pokračovanie, ktoré bude bezprostredne nadväzovať na tento úsek a bude pokračovať smerom k Chorvátskemu Grobu s termínom dokončenia na jeseň 2022.

## Referencie

127
Kategória:Doprava v okrese Senec
Ľubomír Dolgoš

**Ľubomír Dolgoš** (* 20. august 1956, Podbrezová - † 29. december 2004, Bratislava) bol slovenský politik, pedagóg a ekonóm, bývalý minister pre správu a privatizáciu národného majetku SR v rokoch 1992-1993.

## Životopis
Vyštudoval Národohospodársku fakultu na Vysokej škole ekonomickej (VŠE) v Bratislave (1979-1983). Bol známy predovšetkým ako ekonóm, nevyhol sa ani úlohe verejného činiteľa, politika, prednášal a vedecky pracoval na Ekonomickej univerzite. Pred vstupom do verejného života Ľ. Dolgoš pracoval v Ekonomickom ústave SAV. 

### Predseda Protimonopolného úradu SR
Po roku 1990 Ľ. Dolgoš venoval nielen ekonomickej teórii, ale aj praxi. Stál pri zrode Protimonopolného úradu Slovenskej republiky (PÚ SR). V auguste 1991 sa ho vedenie VPN snažilo odvolať z tejto funkcie. Formálnym dôvodom bolo tvrdenie, že sa mu nepodarilo vytvoriť konkurenčné prostredie vo vnútornom obchode. Koncom februára 1992 Ľ. Dolgoš sám odišiel z funkcie predsedu Protimonoplného úradu SR. Ako dôvod rezignácie označil „nepriechodnosť prijatia účinných opatrení protimonopolnej politiky v procese privatizácie SR“ a že „odhalil veľmi úzke napojenie politikov – členov ODÚ-VPN na konkrétne IPF".

### Minister a kariéra po odchode z politiky
Dolgoš bol ministrom v rokoch 1992-93 vo vláde Vladimíra Mečiara. 15. júna 1993 podal demisiu a odišiel z politiky. Predtým pôsobil ako poslanec za HZDS v československom federálnom parlamente. 

Po odchode z politiky určitý čas pracoval v Združení podnikateľov Slovenska (ZPS). Bol gelegátom ZPS na rokovaní Svetového ekonomického fóra (SEF) v Davose v roku 1994. Krátko pôsobil v redakcii Hospodárskych novín. Ako jeden z mála slovenských ekonómov bol na študijnom pobyte na americkej Georgetown University. V roku 2001 sa začal angažovať pre Alianciu nového občana (ANO), ktorej bol do februára 2002 podpredsedom pre ekonomiku. Pedagogicky pôsobil na Fakulte podnikového manažmentu Ekonomickej univerzity v Bratislave.

Zomrel 29. decembra 2004 v Bratislave vo veku 48 rokov na následky ťažkého zranenia po autonehode.

## Referencie


Kategória:Osobnosti z Podbrezovej
Kategória:Slovenskí politici
Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Politici ĽS-HZDS
Kategória:Politici ANO
Kategória:Absolventi Národohospodárskej fakulty Ekonomickej univerzity v Bratislave
Kategória:Vyučujúci na Fakulte podnikového manažmentu Ekonomickej univerzity v Bratislave
Peter Mišík

**Peter Mišík** môže byť:

* slovenský zlatník, šperkár a reštaurátor (1946), pozri Peter Mišík (umelec)
* slovenský diplomat, veľvyslanec pri OSN a OBSE (1965), pozri Peter Mišík (diplomat)
* slovenský herec, (1965), pozri Peter Mišík (herec)

## Pozri aj
* Peter Miššík

Mišík, Peter
Majstrovstvá sveta v ľadovom hokeji – IV. divízia

**IV. divízia MS v ľadovom hokeji** je piata a zároveň najnižšia výkonnostná kategória v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Usporiadanie tohto turnaja bolo naplánované už na rok 2020 a neskôr na rok 2021, ale obidva tieto turnaje boli zrušené pre pandémiu ochorenia COVID-19.
Formát turnaja v súčasnosti pozostáva z jednej skupiny so šiestimi tímami. Víťaz IV. divízie postupuje do III. B divízie.

## Pozri aj
*Majstrovstvá sveta v ľadovom hokeji
*Majstrovstvá sveta v ľadovom hokeji – I. divízia
*Majstrovstvá sveta v ľadovom hokeji – II. divízia
*Majstrovstvá sveta v ľadovom hokeji – III. divízia

## Referencie

divízia
Eliška Mintálová

Bc. **Eliška Mintálová** (* 23. marec 1999, Žilina) je slovenská kajakárka v disciplíne vodný slalom. Na medzinárodnej úrovni pôsobí od roku 2016.

S vodným slalomom začala vo veku 11 rokov. Jej klubom je KTK Dukla Liptovský Mikuláš a strediskom VŠC Dukla Banská Bystrica. Trénuje ju Peter Cibák ml.

V júli 2020 s desaťsekundovým náskokom vyhrala ženské majstrovstvá Slovenska v K1. 8. mája 2021 sa na Európskom šampionáte v slalome umiestnila na 11. mieste a získala kvalifikáciu na Letné olympijské hry 2020 v Tokiu. Na nich sa umiestnila na 9. mieste vo vodnom slalome disciplíne K1.

Svoje prvé pódiové umiestnenie získala v treťom kole Svetového pohára vo vodnom slalome v španielskom La Seu d’Urgell v septembri 2021. V roku 2023 vyhrala preteky vo svetovom pohári v La Seu d'Urgell. V Londýne získala v septembri 2023 striebornú medailu na MS a miestenku na Letné olympijské hry 2024.

## Referencie

## Zdroj
* 

Kategória:Osobnosti zo Žiliny
Kategória:Slovenskí kajakári
Kategória:Kanoisti na Letných olympijských hrách 2020
Kategória:Kanoisti na Letných olympijských hrách 2024
Klk

**Klk** (obyčajne plurál **klky**) môže byť:
* zhluk určitej hmoty; väčšie množstvo navzájom poprepletaných vlákien, chlp, chuchvalec
* v anatómii: drobné výrastky na povrchu sliznice tenkého čreva, slúžiace na vstrebávanie živín z potravy do krvi, pozri klk (anatómia)

## Pozri aj
* chlp
* Klub ligových kanonierov (skratka KLK)

## Referencie
Laurín (vrch v Kremnických vrchoch)

**Laurín** () je vrch v Kremnických vrchoch. Leží nad obcou Badín, približne  juhozápadne od Banskej Bystrice. 

## Poloha
Nachádza sa v juhovýchodnej časti Kremnických vrchov, v geomorfologickom podcelku Flochovský chrbát. Vrch leží v Banskobystrickom kraji, na hranici okresov Zvolen a Banská Bystrica a zasahuje na katastrálne územie obcí Badín a Sielnica. Laurín je súčasťou hrebeňa, ktorý z Velestúra pokračuje juhovýchodným smerom cez Rudnú poľanu na Skalicu. Hrebeň na severe vymedzuje Badínska, na juhu Sielnická dolina. Východné svahy sú súčasťou národnej prírodnej rezervácie Badínsky prales.

## Opis
Južná časť pohoria nemá jeden hlavný, ale niekoľko bočných hrebeňov a Laurín je súčasťou jedného z nich. Leží nad záverom Sielnickej doliny a neďaleko je lyžiarske stredisko Brestová. Sielnický potok odvodňuje južnú časť masívu, Badínsky potok severnú. Severným smerom susedí vrch Košiare (), západne sa nachádza Labušen (), južne Veľký Son () a východne vrch Skalica (). Západne od vrcholu sa nachádza sedlo Laurín, kde sa križuje magistrála smerujúca na hlavný hrebeň a značený chodník z Badína.

### Výhľady
Laurín je vo vrcholovej časti pokrytý riedkym lesom, ktorý najmä južným smerom ponúka obmedzený rozhľad. Z vhodných lokalít sa naskytuje výhľad na susedné vrchy pohoria a Zvolenskú kotlinu, no pri vhodných podmienkach je pozorovateľná tiež juhovýchodná časť Veľkej Fatry, Nízke Tatry, Poľana, Javorie, časť Štiavnických vrchov, Pohronského Inovca i Vtáčnika.

## Prístup
Vrchol je prístupný neznačeným chodníkom z blízkeho sedla:
* po  značke:
** zo severu z Velestúra () cez Rudnú poľanu 
** z juhu z obce Kováčová cez Veľký Son ()
* po  značke z Badína

## Referencie

## Pozri aj
* Flochovský chrbát
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Zvolen
Kategória:Badín
Kategória:Sielnica